கேள்வி: பஹ்தா பின்த் ஆசி அல் சுரைம் - ஆரம்ப கால வாழ்க்கை பற்றி தகவல் சொல்.
பதில்: இவர், சக்திவாய்ந்த ஷம்மர் பழங்குடி இனத்தைச் சேர்ந்த அப்தே பிரிவில் உறுப்பினராக இருந்தார். இவர் முன்னாள் ஷம்மர் பழங்குடித் தலைவரான ஆசி பின் சுரைம் அல் ஷம்மரியின் மகளாவார். அவர் பழங்குடியினரின் தெற்குப் பகுதியின் ஷேக்காக இருந்தார். இவருக்கு முத்தானி, சுல்தான் மற்றும் காசி என்ற மூன்று சகோதரர்களும், ஷிமா என்ற ஒரு சகோதரியும் இருந்தனர்.
கேள்வி: பஹ்தா பின்த் ஆசி அல் சுரைம் - சொந்த வாழ்க்கை பற்றி விளக்கவும்.
பதில்: பஹ்தா பின் ஆசி முதன்முதலில் பத்தாவது அல் ரஷீத் எமிரான சவுத் பின் அப்துல் அசீசு என்பவரை மணந்தார். 1920 இல் சவுத் பின் அவரது உறவினரால் கொல்லப்பட்டார். முதல் திருமணத்திலிருந்து இவருக்கு அப்துல் அசீசு (பிறப்பு 1916), மிஷால் (பிறப்பு 1918) என்ற இரண்டு குழந்தைகள் பிறந்தனர். சவுத் உடனான இவரது திருமணத்தின் போது அவர்கள் ஹெயிலின் பார்சன் அரண்மனையில் வசித்து வந்தனர். கணவர் கொல்லப்பட்டதைத் தொடர்ந்து, இவர் 1922 இல் அப்துல் அசீசை in 1922 மணந்ததன் மூலம் அவரது எட்டாவது துணைவியானார். இந்தத் திருமணத்திற்குப் பிறகு இவரது இரண்டு மகன்களையும் அப்துல் அசீசு தத்தெடுத்தார். அவரை திருமணம் செய்த இரண்டு அல் ரஷீத் பெண்களில் இவரும் ஒருவர். திருமணத்திற்கான காரணம், ரஷீதிகளுடன் ஒரு சண்டையை உருவாக்குவது அல்லது அவர்களை நாட்டில் விசுவாசமான கூறுகளாக மாற்றுவதாக கருதப்படுகிறது. வேறு வார்த்தைகளில் கூறுவதானால், ரஷீதிகளால் ஏற்படக்கூடிய சிக்கல்களை அகற்றுவதற்காக அப்துல் அசீசு இவரை மணந்தார். கூடுதலாக, பதாவின் தந்தை, ஆசி பின் சுரைம் அல் ஷம்மாரி, மன்னர் அப்துல் அசீசுடன் மிக முக்கியமான ஆதரவாளர்களில் ஒருவரானார். மேலும் சவுதி அரேபியா உருவானபோது 1929 இல் நடந்த சபில்லா போர் உட்பட பல போர்களில் அவர் அசீசின் படைகளில் சேர்ந்தார். பஹ்தா மற்றும் மன்னர் அப்துல் அசீசுக்கும் மூன்று குழந்தைகள் இருந்தன. இந்த திருமணத்தின் மூலம் இவரது முதல் மகன் அப்துல்லா இப்னு அப்துல் அசீஸ் சவூதி அரேபியாவின் ஆறாவது மன்னர் ஆனார். இவரது மற்ற இரண்டு குழந்தைகள் நௌப் மற்றும் சீதா . பதா 1934 இல் இறந்தார்.
கேள்வி: பஹ்தா பின்த் ஆசி அல் சுரைம் - மரபு பற்றி நீங்கள் என்ன அறிந்துள்ளீர்கள்?
பதில்: மொரோக்கோ போஸ்கோராவில் ஆகத்து 2009 இல் பஹ்தா பிந்த் ஆசி அல் சுரைம் மேல்நிலைப் பள்ளியை இவரது மகனும், மன்னருமான அப்துல்லா திறந்து வைத்தார். பொதுப் பயிற்சிக்காக பதினெட்டு வகுப்பறைகள், ஒன்பது அறிவியல் வகுப்பறைகள், மேலும் மூன்று வகுப்பறைகள், ஒரு நூலகம் மற்றும் விளையாட்டுக்கான சிறப்புப் பகுதிகள் இந்த பள்ளியில் கட்டப்பட்டது.